Rokiškio rajono savivaldybės tarybai

**DĖL ATVIRŲJŲ JAUNIMO CENTRŲ IR ATVIRŲJŲ JAUNIMO ERDVIŲ VEIKLOS KOKYBĖS UŽTIKRINIMO TVARKOS APRAŠO PATVIRTINIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti tvarkos aprašą atvirųjų jaunimo centrų (toliau – Centras) ir atvirųjų jaunimo erdvių (toliau – Erdvė) veiklos kokybės užtikrinimui (toliau – Aprašas). Aprašu siekiama tobulinti institucijų, dirbančių jaunimo srityje, veiklą ir funkcijas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas 7 straipsnis 22 punktas, Jaunimo reikalų departamento prie Socialinės apsaugos ir darbo ministerijos direktoriaus 2018 m. gegužės 10 d. įsakymas Nr. 2V-77(1.4) „Dėl Rekomendacijų atvirųjų jaunimo centrų ir atvirųjų jaunimo erdvių veiklos kokybės užtikrinimui patvirtinimo“, Nacionalinės jaunimo politikos 2011-2019 metų plėtros programos įgyvendinimo 2017-2019 metų veiklos plano uždavinys 3.1. „Plėtoti esamas ir kurti naujas jaunimo užimtumui ir ugdymui palankias erdves – suteikti daugiau galimybių socialinę atskirtį patiriančiam jaunimui“.

 **Sprendimo projekto esmė.**

Aprašu reglamentuojama Centro ir Erdvės veiklos planavimas, žmogiškųjų išteklių valdymas, darbo organizavimas, vieta ir patalpos, finansiniai ištekliai, veiklos viešinimas ir pristatymas, bendradarbiavimas ir atstovavimas, veiklos kokybės priežiūra ir patvirtinta prie šio aprašo veiklos plano forma.

**Galimos pasekmės, priėmus siūlomą tarybos sprendimo projektą:**

**teigiamos** – atviro darbo su jaunimu veiklos planavimas bus aiškiai reglamentuotas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Bus užtikrinamas kokybiškas atviras darbas su jaunimu Rokiškio rajono savivaldybėje veikiančiuose su jaunimu dirbančiuose atviruose jaunimo centruose ir atvirose jaunimo erdvėse.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Jaunimo reikalų koordinatorius vyr. specialistas Gediminas Kriovė